31992R3587
L 364/26
JURNALUL OFÍCIAL AL UNIUNII EUROPENE
REGULAMENTUL (CEE) NR. 3587/92 AL COMISIEI
din 11 decembrie 1992
de modificare a Regulamentului (CEE) nr. 3164/89 de stabilire a normelor de aplicare a măsurilor speciale cu privire la semințele de cânepă
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 3698/88 al Consiliului din 24 noiembrie 1988 de stabilire a unor măsuri speciale cu privire la semințele de cânepă (1), astfel cum a fost modificat ultima dată prin Regulamentul (CEE) nr. 2050/92 (2), în special articolul 2 alineatul (3),
întrucât articolul 2 din Regulamentul (CEE) nr. 3164/89 al Comisiei din 23 octombrie 1989 (3) conține prevederi în special cu privire la faptul că ajutorul pentru semințele de cânepă se acordă numai pentru zonele reglementate de declarațiile cu privire la zonele semănate în conformitate cu articolul 5 din Regulamentul (CEE) nr. 1164/89 din 28 aprilie 1989 de stabilire a normelor detaliate de aplicare cu privire la ajutorul pentru inul și cânepa pentru fibră (4), astfel cum a fost modificat ultima dată prin Regulamentul (CEE) nr. 3569/92 (5); întrucât aceste prevederi specifică, ținând seama atât de cerințele privind principiul proporționalității, cât și de buna funcționare a regimului în cauză, pierderea unei părți din ajutorul fixat forfetar per hectar pentru cânepa ce urmează să fie modificată în funcție de perioada de întârziere în depunerea declarațiilor; întrucât, din aceleași considerente, ar trebui, de asemenea, să se dispună modificarea pierderii din ajutorul pentru semințele de cânepă;
întrucât, prin urmare, prevederile respective ar trebui modificate, iar părțile implicate care depun cereri înaintea unei anumite date ar trebui să se califice pentru măsura respectivă din anul de comercializare 1991/1992;
întrucât măsurile prevăzute de prezentul regulament sunt conforme cu avizul Comitetului de gestionare pentru uleiuri și grăsimi,
ADOPTĂ PREZENTUL REGULAMENT:
Articolul 1
Articolul 2 alineatul (3) din Regulamentul (CEE) nr. 3164/89 se înlocuiește cu următorul text:
„(3) Articolul 5 alineatul (1), articolul 7, articolul 8 alineatul (1) paragraful al doilea și articolul 8 alineatul (4) din Regulamentul (CEE) nr. 1164/89 și articolul 2 paragraful al doilea din Regulamentul (CEE) nr. 3569/92 (6) de modificare a Regulamentului (CEE) nr. 1164/89 se aplică pentru ajutorul acordat pentru semințele de cânepă.
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 11 decembrie 1992.